Εφαρμογές των αρχών και συστημάτων της ΔΟΠ των excellence model στο Μάνατζμεντ και οι στρατηγικές προώθησης στην Εκπαίδευση. Η μέτρηση της ικανοποίησης και πιστότητας του ανθρώπινου παράγοντα και η δυναμική εφαρμογής της εκπαιδευτικής στρατηγικής στο εκπαιδευτικό σύστημα.
Authors: Φωτιάδου Χριστίνα 
Published: May 2021

H οικονομική κρίση και η οικονομική πολιτική των τελευταίων ετών στην Ελλάδα οδήγησε τα ιδρύματα μεταδευτεροβάθμιας εκπαίδευσης σε αλλαγή όσον αφορά στην υιοθέτηση της Διοίκησης Ολικής Ποιότητας (ΔΟΠ), μοντέλων αριστείας, σχεδίων μάρκετινγκ, στρατηγικών σχεδίων και εφαρμογή δεικτών αξιολόγησης και έρευνας ικανοποίησης μαθητών και εκπαιδευτικών. Οι προσεγγίσεις που συνδέονται με τη χρήση της αριστείας για συνεχή βελτίωση, για να αποκτήσουν καλύτερη εικόνα της αγοράς, για να αποκτήσουν μεγαλύτερο μερίδιο αγοράς κλπ. συμβάλουν στην επιβίωση των οργανισμών. Τα εκπαιδευτικά ιδρύματα αντιμετωπίζουν συνεχώς σημαντικές προκλήσεις όπως η επανάσταση της τεχνολογικής προόδου, η παγκοσμιοποίηση, οι ποικίλες κοινωνικές απαιτήσεις, η απαίτηση της συνεχούς εκπαίδευσης, η δημιουργία νέων θέσεων εργασίας. Σε αυτό το πλαίσιο, το ελληνικό εκπαιδευτικό σύστημα θα πρέπει να μεταρρυθμιστεί και οι στόχοι του να επανεξεταστούν. Το ελληνικό εκπαιδευτικό σύστημα πρέπει να παρέχει υπηρεσίες υψηλής ποιότητας και να παρουσιάζει την αριστεία σε όλες τις πτυχές του. Το εκπαιδευτικό σύστημα πρέπει να είναι σε θέση να αντιμετωπίζει και να κατανοεί τις εξελίξεις και τις απαιτήσεις μιας εντελώς νέας εποχής, κατά την οποία αλλάζουν τόσο η παραγωγική διαδικασία όσο και η επιστημονική έρευνα. Η έννοια της ποιότητας στο εκπαιδευτικό σύστημα είναι θεμελιώδης. Το μοντέλο αριστείας (European Quality Management Framework - EFQM) αποτελεί μία από τις σημαντικότερες επιλογές για τη διαχείριση και αξιολόγηση της ποιότητας των εκπαιδευτικών ιδρυμάτων. Στο πλαίσιο των παραπάνω πραγματοποιήθηκε ποσοτική έρευνα με κύριο στόχο την διερεύνηση των αλληλεπιδράσεων των εννοιολογικών κατασκευών που σχετίζονται με την ικανοποίηση σπουδαστών αναφορικά με τα Δημόσια Ινστιτούτα Επαγγελματικής Κατάρτισης (ΔΙΕΚ). Ειδικότερα, σκοπός της παρούσας εργασίας είναι η αξιολόγηση της ποιότητας των υπηρεσιών των ΔΙΕΚ στην Ελλάδα καθώς και η εξέταση των αντιλήψεων των σπουδαστών για την ποιότητα των υπηρεσιών τους που σχετίζονται με την απτότητα, την εμπιστοσύνη, την αξιοπιστία, την ανταπόκριση, την ενσυναίσθηση, την προσβασιμότητα, την ικανοποίηση, την αφοσίωση και τέλος, την εφαρμογή συγκεκριμένης εκπαιδευτικής στρατηγικής. Η έρευνα διεξήχθη με την προετοιμασία και υποβολή σχετικού ερωτηματολογίου στις διαφορετικές ειδικότητες των φοιτητών των ΔΙΕΚ. Η έρευνα πραγματοποιήθηκε το 2017, με δείγμα 15011ερωτηματολόγια. Η μορφή του ερωτηματολογίου περιελάμβανε ογδόντα ένα ερωτήματα. Τα αποτελέσματα της έρευνας κατέδειξαν ότι η αποτελεσματικότητα της εφαρμογής της εκπαιδευτικής στρατηγικής αναφορικά με τις υπηρεσίες των ΔΙΕΚ οδηγεί στην αφοσίωση των σπουδαστών, οι οποίοι και ανεπιφύλακτα θα συνηστούσαν σε φίλους, γνωστούς να φοιτήσουν στο συγκεκριμένο ΔΙΕΚ του οποίου η ποιότητα υπηρεσιών συνολικά είναι υψηλή. Οι σπουδαστές επίσης στην πλειοψηφία τους υποστήριξαν ότι αν θα ξαναεπιλέξουν να φοιτήσουν και σε άλλο πρόγραμμα ΔΙΕΚ διότι θεωρούν ότι συνολικά, η ποιότητα υπηρεσιών του ΔΙΕΚ είναι υψηλή. Βάσει των αποτελεσμάτων της έρευνας οδηγεί στη συνολική ικανοποίηση από τις υπηρεσίες που προσφέρει το ΔΙΕΚ.